ਰਾਜਾ ਭਸੀਨ

ਚੰਦਰ ਹਾਸ ਭਸੀਨ (ਜਨਮ 30 ਜਨਵਰੀ 1961), ਆਪਣੇ ਕਲਮੀ-ਨਾਮ ਰਾਜਾ ਭਸੀਨ ਤੋਂ ਜਾਣਿਆ ਜਾਂਦਾ ਇੱਕ ਲੇਖਕ, ਇਤਿਹਾਸਕਾਰ, ਜਨਤਕ ਬੁਲਾਰਾ, ਅਤੇ ਹਿਮਾਚਲ ਪ੍ਰਦੇਸ਼, ਭਾਰਤ ਤੋਂ ਕਿਊਰੇਟਰ ਹੈ। ਉਸਨੂੰ ਬਸਤੀਵਾਦੀ ਯੁੱਗ ਦੇ ਸ਼ਿਮਲਾ(ਬ੍ਰਿਟਿਸ਼ ਰਾਜ ਦੀ ਗਰਮੀਆਂ ਦੀ ਰਾਜਧਾਨੀ) ਅਤੇ ਹਿਮਾਚਲ ਪ੍ਰਦੇਸ਼ ਰਾਜ ਦੀ ਮੌਜੂਦਾ ਰਾਜਧਾਨੀ ਦੇ ਸੱਭਿਆਚਾਰਕ ਅਤੇ ਆਰਕੀਟੈਕਚਰਲ ਇਤਿਹਾਸ ਬਾਰੇ ਇੱਕ ਅਥਾਰਟੀ ਮੰਨਿਆ ਜਾਂਦਾ ਹੈ। ਭਸੀਨ ਵਿਸ਼ੇਸ਼ ਤੌਰ 'ਤੇ  ਸ਼ਿਮਲਾ: ਬ੍ਰਿਟਿਸ਼ ਇੰਡੀਆ ਦੀ ਸਮਰ ਕੈਪੀਟਲ, (ਪਹਿਲੀ ਵਾਰ 1992 ਵਿੱਚ ਪ੍ਰਕਾਸ਼ਿਤ) ਆਪਣੀ ਕਿਤਾਬ ਸਦਕਾ ਚਰਚਿਤ ਨਾਮ ਹੈ। ਉਹ ਕਈ ਪ੍ਰਸਿੱਧ ਯਾਤਰਾ ਅਤੇ ਇਤਿਹਾਸਕ ਦਸਤਾਵੇਜ਼ੀ ਫ਼ਿਲਮਾਂ ਵਿੱਚ ਸ਼ਿਮਲਾ ਦੇ ਇੱਕ ਮਾਹਰ ਦੇ ਤੌਰ ਤੇ ਪੇਸ਼ ਹੋਇਆ ਹੈ, ਜਿਨ੍ਹਾਂ ਵਿੱਚ ਵਿਲੀਅਮ ਡੈਲਰੀਮਪਲ, ਮਾਈਕਲ ਪਾਲਿਨ, ਗੁਰਿੰਦਰ ਚੱਢਾ ਅਤੇ ਐਂਥਨੀ ਬੋਰਡੇਨ ਦੀਆਂ ਬਣਾਈਆਂ ਫ਼ਿਲਮਾਂ ਵੀ ਹਨ। ਭਸੀਨ ਨੂੰ ਹਿਮਾਚਲ ਪ੍ਰਦੇਸ਼ ਦੇ ਵੱਖ-ਵੱਖ ਪਹਿਲੂਆਂ, ਜਿਸ ਵਿੱਚ ਸੈਰ-ਸਪਾਟਾ ਅਤੇ ਸੱਭਿਆਚਾਰਕ ਵਿਰਾਸਤ ਵੀ ਸ਼ਾਮਲ ਹੈ, ਦੇ ਇੱਕ ਮਾਹਰ ਦੇ ਤੌਰ `ਤੇ ਵੀ ਜਾਣਿਆ ਜਾਂਦਾ ਹੈ। ਇਨ੍ਹਾਂ  ਵਿਸ਼ਿਆਂ ਬਾਰੇ ਵੀ  ਉਸਨੇ ਵਿਆਪਕ ਤੌਰ 'ਤੇ ਲਿਖਿਆ ਅਤੇ ਲੈਕਚਰ ਦਿੱਤੇ ਹਨ।

 ਨਿੱਜੀ ਜੀਵਨ ਅਤੇ ਸਿੱਖਿਆ 
ਭਸੀਨ ਨੇ ਆਪਣੀ ਸਕੂਲੀ ਸਿੱਖਿਆ ਬਿਸ਼ਪ ਕਾਟਨ ਸਕੂਲ, ਸ਼ਿਮਲਾ ਤੋਂ ਪ੍ਰਾਪਤ ਕੀਤੀ, ਜਿੱਥੋਂ ਉਹ 1976 ਵਿੱਚ ਪੂਰੀ ਕੀਤੀ।    ਫਿਰ ਉਸਨੇ ਪੰਜਾਬ ਯੂਨੀਵਰਸਿਟੀ, ਚੰਡੀਗੜ੍ਹ ਵਿੱਚ ਪੜ੍ਹਾਈ ਕੀਤੀ, ਜਿੱਥੋਂ ਉਸਨੇ ਇਤਿਹਾਸ ਵਿੱਚ ਬੀਏ ਅਤੇ ਐਮਏ ਕੀਤੀ। 

2014 ਦੀ ਇੱਕ ਇੰਟਰਵਿਊ ਵਿੱਚ, ਭਸੀਨ ਨੇ ਅਨੁਭਵੀ ਭਾਰਤੀ ਪੱਤਰਕਾਰ ਅਤੇ ਲੇਖਕ ਖੁਸ਼ਵੰਤ ਸਿੰਘ ਨੂੰ ਇੱਕ ਲੇਖਕ ਵਜੋਂ ਆਪਣੇ ਕੈਰੀਅਰ ਵਿੱਚ ਇੱਕ ਮਹੱਤਵਪੂਰਨ ਪ੍ਰੇਰਨਾ ਸਰੋਤ  ਦੱਸਿਆ। 

ਭਸੀਨ ਸ਼ਿਮਲਾ ਵਿੱਚ ਰਹਿੰਦਾ ਹੈ ਅਤੇ ਸਾਲ ਵਿੱਚ ਕਈ ਮਹੀਨੇ ਨਵੀਂ ਦਿੱਲੀ ਵਿੱਚ ਆਪਣੇ ਦੂਜੇ ਘਰ ਵਿੱਚ ਬਿਤਾਉਂਦਾ ਹੈ।  ਉਹ ਸ਼ਾਦੀਸ਼ੁਦਾ ਹੈ ਅਤੇ ਉਸ ਦੇ ਦੋ ਪੁੱਤਰ ਹਨ।  ਉਹ ਐਮੇਚਿਓਰ ਡਰਾਮੇਟਿਕਸ ਕਲੱਬ, ਸ਼ਿਮਲਾ, ਅਤੇ ਓਲਡ ਕਾਟੋਨੀਅਨਜ਼ ਐਸੋਸੀਏਸ਼ਨ, ਸ਼ਿਮਲਾ ਦਾ ਮੈਂਬਰ ਹੈ।  

 ਹਵਾਲੇ 

ਸ਼੍ਰੇਣੀ:ਜ਼ਿੰਦਾ ਲੋਕ
ਸ਼੍ਰੇਣੀ:ਜਨਮ 1961
ਸ਼੍ਰੇਣੀ:ਇਤਿਹਾਸਕਾਰ
ਸ਼੍ਰੇਣੀ:ਸ਼ਿਮਲਾ ਜ਼ਿਲ੍ਹੇ ਦੇ ਲੋਕ
ਸ਼੍ਰੇਣੀ:ਸ਼ਿਮਲਾ ਦੇ ਲੋਕ